Miriam Leslie

Miriam Firenze Squier Leslie (pikenavn: Folline, født 5. juni 1836 i New Orleans i Louisiana,  død 18. september 1914) var en amerikansk magasinutgiver og forfatter. Hun var gift med Frank Leslie og arvet til hans forlagsvirksomhet som hun utviklet fra et usikkert foretagende til en lønnsom virksomhet. Etter ektemannens død forandret hun navnet på hans publikasjon Frank Leslie's til sitt eget.

Biografi 
Hun har beskrevet sin egen barndom som «as starved and pinched as far as love and merriment go» Leslie var etterkommer av en edel hugenottfamilie. Etter en tur til Frankrike i 1901 tok hun tittelen Baronesse de Bazus. Hun vokste tilsynelatende opp i New York City og snakket nesten flytende fransk, spansk og italiensk. 

Hun var gift fire ganger. Hennes første ekteskap inngått 25. mars 1854 med David Charles Peacock. Det ekteskapet ble annullert to år senere, og hun giftet seg med sin andre ektemann, antropologen Ephraim Squier.. Da redaktøren av Frank Leslie's Lady's Magazine hadde blitt syk, sannsynligvis i slutten av 1860-årene, tok hun frivillig på seg å fylle stillingen mens den syke redaktøren ikke fikk lønn. Redaktøren døde og hun tok stillingen permanent, Den 18. november 1871 viste bladet at det var «Redigert  av Miriam F. Squier.»

Hun skilte seg fra Ephraim Squier 31. mai 1873 og giftet seg med magasinutgiveren Frank Leslie. Under sin bryllupsreise møtte paret poet og forfatter Joaquin Miller. Den nye fru Leslie og Miller begynte en affære og hovedpersonen i hans bok The One Fair Woman ble modellert etter henne. Leslies sommerhjem lå i Saratoga Springs, New York hvor de underholdt mange av tidens kjente og hun var en ledende skikkelse i samfunnet. I 1877 tok de en flott togtur med et stort følge fra New York til San Francisco. Hun skrev sine erindringer fra denne turen i boken From Gotham til Golden Gate. Utgiftene for denne turen og depresjonen etterlot Leslie's forretningsvirksomhet i dårlig forfatning og med stor gjeld.

Da Frank Leslie døde i 1880 beløp gjelden seg til 300 000 dollar og hans testamente ble omstridt. Miriam Leslie overtok virksomheten og fikk den lønnsom. Hun gikk så langt som å få sitt navn skiftet ut med Frank Leslies i juni 1881. Senere foretok hun en omorganisering av virksomheten, og ble dens president. Opplaget av Popular Monthly økte med 200 000 eksemplarer på fire måneder under hennes ledelse.

Mens hun var i utlandet i 1891 giftet hun seg med Willie Wilde, en eldre bror av Oscar Wilde, men to år senere ble hun skilt fra ham. I 1902 solgte hun ut alle sine interesser i magasinet.

I sitt testamente bestemte hun at Carrie Chapman Catt skulle forvalte det meste av hennes formue til Kampanjen for kvinners stemmerett, men slektningene omstridte hennes testamente. 

Hun ble gravlagt i Woodlawn Cemetery i Bronx.

Verker 

California: a pleasure trip from Gotham to the Golden Gate (1877)
Rents in our Robes (1888)
Are Men Gay Deceivers? and Other Sketches (1893)
A Social Mirage (1899)

Litteratur
 Richard Reinhardt, 1967, Out West on the Overland, The Frank Leslie Party, 1877, The American West Publishing Company, Palo Alto CA
 Smithsonian Magazine, november 1997.
 Madeleine B. Stern, 1953, Purple Passage: The Life of Mrs. Frank Leslie, University of Oklahoma Press, 1971.

Referanser 

Filantroper fra USA
Forretningsfolk fra USA
Forfattere fra USA
Personer fra New Orleans
Fødsler i 1828
Dødsfall i 1914